Muhammad Al-Idrisi

Tokoh Abu Abdullah Muhammad Al-Idrisi (Arab: أبو عبد الله محمد الإدريسي; lahir 1099 Masihi di Ceuta, Sepanyol dan meninggal pada 1166 Masihi) merupakan salah seorang pakar sains Islam yang hidup di Sicily.

Sumbangan utama tokoh ini ialah menghasilkan peta bebola perak seberat 400 paun untuk Raja Roger II, lengkap dengan membahagikan dunia kepada 7 iklim, laluan perdagangan, teluk, tasik, sungai, bandar-bandar besar, bukit dan lembah serta gunung-ganang. Beliau juga mencatatkan jarak dan ketinggian sesuatu tempat dengan tepat.

Tokoh Geografi kurun ke-12 ini kemudiannya menghasilkan buku Nuzhah al Musytaq fi Ishtiraq al Afaq ("Kenikmatan pada Keinginan Untuk Menjelajah Negeri-negeri") atau Roger's Book iaitu sebuah ensiklopedia geografi yang mengandungi peta dan informasi tentang negara Eropah, Afrika dan Asia. Buku ini mencatatkan perihal masyarakat, budaya, kerajaan dan cuaca negara-negara yang terdapat di dalam petanya. Beliau turut menggunakan semula garisan lintang dan garisan bujur yang diperkenalkan sebelumnya dalam peta yang dihasilkan. Beberapa abad lamanya, Eropah menggunakan peta Al Idrisi dan turut menggunakan hasil kerja ilmuwan ini ialah Christopher Columbus. 

Pautan luar
 Carian Google.
 Profil di IslamOnline

Kategori:Ahli geografi dunia Islam zaman pertengahan
Kategori:Orang dari Ceuta
Kategori:Wangsa Hammudiyah

Kategori:Pengembara Tanah Suci
Kategori:Penulis kembara dunia Islam zaman pertengahan
Kategori:Orang Kerajaan Sicily
Kategori:Penulis di bawah wangsa Al-Murabitun
Kategori:Orang Arab abad ke-12
Kategori:Pengembara abad ke-12
Kategori:Ahli geografi abad ke-12
Kategori:Ahli geografi Arab